paragraph_text: Toplinska izolacija cijevi je oblaganje cijevi izolacijskim materijalima koje služi smanjenju intenziteta izmjene topline između medija unutar cijevi i okoliša u kojem se cijev nalazi. Razlozi radi kojih se teži smanjenju intenziteta izmjene topline su: ekonomski, smanjenje temperature vanjske površine cijevi, zaštita okoliša cijevi od pretjeranog zagrijavanja, sprječavanje kondenzacije vlage na vanjskoj površini cijevi iz okolišnog zraka kod hladnih strujećih medija i dr.